Koka'arɛ

Koka'arɛ. koka'arɛ dela farefari duma buuri pu'usegɔ ti tu pu'usera dɔla tu sɔduma, maduma, ki'induma yaabeduma la tiŋama puan bɔ'ɔra naba Awinɛ fara dee zusera ti puti'irɛ yɛla Winɛ zi'an ti a me dɔla bilam maala tɔ.
Tu me ta'am kelum yeti:koka'arɛ de la sira sakerɛ bii pu'usegɔ sore ti Atibirefareŋa buuri pu'usera bɔ'ɔra Ndugema Naawinɛ dɔla tu sɔyaabeduma nu'usin.
Koka'arɛ lɔgerɔ n de seto ŋwana:

Ko'om,zonko'om,zompuko,nɔɔsi,ki'ini,dawema,ligepɛɛlega,nanzu'usi,daam la duusi magese wuu ,buusi,piisi,la nii.

Farefari buuri puan tu ka'ari ko'om la bulika la Za'anurɛ dee la San dɛna ba'a yele ba ta'am ka'ɛ wuntɛɛŋa magese wuu pɔka San yeti ka dɔgɛ de ti la Nara ti ba ka'ɛ dee ti ka nyaa dɔg

 Lɔgeseto n boe ko'om ka'arɛ puan dela (1) ko'om (2) zom (3) Nua(4) duŋa( bua,pesego,baa,naafɔ,)(5) Daam, su'a, la bagerɛ wula.
 koka'arɛ n tigese la nuurɛ tunaasi
(1) Guum ni'irɛ 
(2) puti'irɛ bu'a 
(3) zusega 
(4) ba'asegɔ
Guum niirɛ Kala dela fu n gure wula la zonko'om nyaa saleŋɔ bii wi'ira fu sɔ bii ki'induma ti ba San yese la ɛɛre ba lebena selese putise'ere ti fu tara ti fu bo ba.

      Magese wuu.
Sɔ ko'om ka'arɛ ma'a(Libation Text)

Nsɔ Aduŋɔ!
Siege saazuo
To'e ko'om wa
la de la guum n ka gise gone(yire)wa puan
Bala ti mam bɔ'ɔra fu ko'om wa
Tara paɛ yaaba Agambarɛ
Ti ya paɛ Amileba
Paɛ Asa'areba 
Ti ya lagum zom winum ti guum bo tu

Tumam bunvɔɔsi ka mi sɛla
La de yamam n mi
Wuntɛɛŋa la yu'uŋɔ ɛɛreba
Peŋe a ani teem basɛ fɔw!
Bunvua San tara gu'usi muŋa
Sina ti a vugele nɛra zuo gone(yire)wa puan
Iŋɛ paŋa la fu dikɛ tu a daana 
La San sirum dɛna la bunvua nuo n pagɛ bim
Dee Davina la yama n boti sɛla
Zalɛ a daana bugum
Dee fum mina n zalɛ Mia bugum nyɔgera yo-im
San paɛ dɔgi'a bugum fu man basɛ

To'e ko'om mean la pɛɛra(nua)wa
Basɛ ti beers ta yilegera la
Ti balum(bia)miŋa lebege yoore koma'asega
Ti fu Berne(bua)ze mɛ
Basɛ ti guum gise goonewa puan
Ti tu da le sum zuo la pua
Basɛ ti nyanɛ la vi do ba duma
Ze'ele ba duma wuntɛɛŋa puan
To'e fu ko'om miŋa n bala.